U-I-853/21
Natisni
Opravilna št.:
U-I-853/21
Datum odločitve:
4. 5. 2022
ECLI:
ECLI:SI:USRS:2022:U.I.853.21
Akt:
Sklep Občinskega sveta Občine Slovenske Konjice o imenovanju Aleša Brgleza za direktorja Javnega komunalnega podjetja, d. o. o., Slovenske Konjice, z dne 24. 9. 2020

Pravilnik o organizaciji in sistemizaciji delovnih mest v družbi JKP, d. o. o., Slovenske Konjice, z dne 30. 4. 2021 

Odlok o organizaciji javnega komunalnega podjetja (Uradni list RS, št. 27/11), 1., 2., 3., 4., 5., 6., 7. in 8. odst. 10.a
Izrek:
Pobuda za začetek postopka za oceno ustavnosti in zakonitosti Sklepa Občinskega sveta Občine Slovenske Konjice o imenovanju Aleša Brgleza za direktorja Javnega komunalnega podjetja, d. o. o., Slovenske Konjice, z dne 24.
9. 2020, Pravilnika o organizaciji in sistemizaciji delovnih mest v družbi JKP, d. o. o., Slovenske Konjice, z dne 30. 4. 2021 ter prvega, drugega, tretjega, četrtega, petega, šestega, sedmega in osmega odstavka 10.a Odloka o organizaciji javnega komunalnega podjetja (Uradni list RS, št. 27/11) se zavrže.
Evidenčni stavek:
V postopku za oceno ustavnosti in zakonitosti predpisa Ustavno sodišče ni pristojno za presojo akta, ki ni predpis, temveč je posamičen akt.
V postopku za oceno ustavnosti in zakonitosti predpisa Ustavno sodišče ni pristojno za presojo akta, ki po svoji pravni naravi ni predpis.
Geslo:
1.5.51.1.2 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude.
1.5.51.1.27.2 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Nepristojnost za presojo - Posamičnih aktov in dejanj/izvajanja predpisa.
1.5.51.1.27.5 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Nepristojnost za presojo - Aktov poslovanja/aktov internega značaja.
Pravna podlaga:
Člen 25.3, Zakon o Ustavnem sodišču [ZUstS]
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
občinski predpis
Vlagatelj:
Dragica Gornik, Loče
Datum vloge:
29. 12. 2021
Vrsta odločitve:
sklep
Vrsta rešitve:
zavrženje
Dokument:
US33172
Dokument v PDF obliki:
U-I-853-21.pdf
114 KB
Prenesite datoteko
U-I-853/21-6
4. 5. 2022
SKLEP
Ustavno sodišče je v postopku za preizkus pobude Dragice Gornik,
Loče
, na seji 4. maja 2022
sklenilo:
Pobuda za
začetek postopka za
oceno ustavnosti
in zakonitosti S
klepa Občinskega sveta Občine Slovenske Konjice o imenovanju Aleša Brgleza za direktorja Javnega komunalnega podjetja
,
d. o. o.
,
Slovenske Konjice
,
z dne 24.
9. 2020
, Pravilnika o organizaciji in sistemizaciji delovnih mest v družbi JKP, d. o. o., Slovenske Konjice, z dne 30. 4. 2021 ter prvega, drugega, tretjega, četrtega, petega, šestega, sedmega in osmega odstavka 10.a Odloka o organizaciji javnega komunalnega podjetja (Uradni list RS, št. 27/11) se zavrže.
OBRAZLOŽITEV
1. Pobudnica izpodbija Sklep Občinskega sveta Občine Slovenske Konjice o imenovanju Aleša Brgleza za direktorja Javnega komunalnega podjetja, d. o. o., Slovenske Konjice, z dne 24. 9. 2020 (v nadaljevanju Sklep). Zatrjuje, da je v neskladju z Ustavo ter drugim odstavkom 50. člena in 508. členom v zvezi z drugim odstavkom 509. člena Zakon o gospodarskih družbah (Uradni list RS, št. 65/09 – uradno prečiščeno besedilo, 33/11, 91/11, 32/12, 57/12, 82/13, 55/15, 15/17 in 18/21 – v nadaljevanju ZGD-1). Pobudnica izpodbija tudi Pravilnik o organizaciji in sistemizaciji delovnih mest v družbi JKP, d. o. o., Slovenske Konjice, z dne 30. 4. 2021 (v nadaljevanju Pravilnik) ter prvi, drugi, tretji, četrti, peti, šesti, sedmi in osmi odstavek 10.a Odloka o organizaciji javnega komunalnega podjetja (v nadaljevanju Odlok). Zatrjuje, da je Pravilnik v neskladju s 154. členom Ustave, izpodbijane določbe Odloka pa so v neskladju z Ustavo, 28. členom Zakona o gospodarskih javnih službah (Uradni list RS, št. 32/93 in 57/11 – ZGJS) v zvezi s prvim odstavkom 526. člena, peto alinejo 505. člena, drugim odstavkom 514. člena, prvim odstavkom 514. člena in četrtim odstavkom 515. člena ZGD-1.
2. Ustavno sodišče v skladu s prvim odstavkom 160. člena Ustave in prvim odstavkom 21. člena
Zakona o Ustavnem sodišču (Uradni list RS, št. 64/07 – uradno prečiščeno besedilo, 109/12, 23/20 in 92/21 – v nadaljevanju ZUstS)
odloča med drugim o ustavnosti in zakonitosti predpisov in splošnih aktov, izdanih za izvrševanje javnih pooblastil.
3. Izpodbijani sklep ni predpis, temveč posamičen akt. Tudi Odlok ni predpis, temveč akt o ustanovitvi javnega komunalnega podjetja. Takšen akt je posamičen akt, čeprav ga je v obliki odloka sprejel občinski svet.
[1]
Ustavno sodišče ni pristojno za odločanje o ustavnosti in zakonitosti posamičnih aktov.
4. Tudi Pravilnik ni predpis, temveč je interni akt, s katerim se urejajo delovna razmerja zaposlenih v javnem komunalnem podjetju.
[2]
5. Glede na navedeno izpodbijani akti niso predpisi. Zato je Ustavno sodišče pobudo za začetek postopka za oceno njihove ustavnosti in zakonitosti zaradi nepristojnosti zavrglo.
6. Ustavno sodišče je sprejelo ta sklep na podlagi tretjega odstavka 25. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 86/07, 54/10, 56/11, 70/17 in 35/20)
v sestavi: predsednik dr. Matej Accetto ter sodnici in sodniki dr. Rok Čeferin,
Dr. Dr. Klemen Jaklič (Oxford ZK, Harvard ZDA)
, dr. Rajko Knez, dr. Špelca Mežnar, dr. Marijan Pavčnik, dr. Rok Svetlič, Marko Šorli in dr. Katja Šugman Stubbs.
Sklep je sprejelo soglasno.
dr. Matej Accetto
Predsednik
[1]
Prim. sklepa Ustavnega sodišča št. U-I-249/01 z dne 11. 9. 2003 in št. U-I-386/96 z dne 10. 4. 1997.
[2]
Prim. sklep Ustavnega sodišča št. U-I-378/96 z dne 16. 1. 1997 (OdlUS VI, 5).